**1. Kínai-Európai Ifjúsági Zongoraverseny és Fesztivál Liszt Ferenc emlékére**

**Helyszín:** Debreceni Egyetem Zeneművészeti Karának

Liszt-terme és Kamaraterme

**Időpont: 2020. Február 1-2.**

**Szervezők:**

International China Liszt Piano Competition China Representative Office, Beijing

Stichting Chinees Cultuur Muziek en Kunst, Amsterdam

Debreceni Egyetem Zeneművészeti Kar, Debrecen

**Verseny tervezett menetrendje:**

Január 30. / 9.00: Sorsolás

Február 1. / 9.00-19.00: A versenyprogramok bemutatása

Február 2. / 9.00-15.00: A versenyprogramok bemutatása

Február 2. / 17.00: Gálahangverseny

**1. Korcsoportok:**

I. kategória (szabad program)

Gyermek B (03) - 2010.01.01-2011.12.31. között születettek

Gyermek C (04) - 2008.01.01-2009.12.31. között születettek

Junior A (05) - 2006.01.01-2007.12.31. között születettek

Junior B (06) - 2004.01.01-2005.12.31. között születettek

Ifjúsági (07) - 2001.01.01-2003.12.31. között születettek

II. kategória (Liszt program)

Junior (09) - 2004.01.01-2007.12.31. között születettek

Ifjúsági (10) - 2001.01.01-2003.12.31. között születettek

**2. Repertoár**

I. kategória

Gyermek B, C - egy szabadon választott etűd és egy előadási darab. Maximális időtartam 6 perc.

Junior A, B - egy szabadon választott etűd és egy előadási darab. Maximális időtartam 8 perc.

Ifjúsági - egy szabadon választott etűd és egy előadási darab. Maximális időtartam 10 perc.

II. kategória

Junior - egy Liszt etűd és egy Liszt előadási darab. Maximális időtartam 8 perc.

Ifjúsági - egy Liszt etűd és egy Liszt előadási darab. Maximális időtartam 10 perc.

**3. A zsűri tagjai**

Eckhardt Gábor - Liszt Ferenc Zeneművészeti Egyetem, Budapest

H. Kürtösi Mónika - Kalász Művészeti Iskola, Budakalász

Laskay Edit - Kodály Zoltán Zeneművészeti Szakközépiskola és Zeneiskola - AMI, Debrecen

Pless Attila - Debreceni Egyetem Zeneművészeti Kara, Debrecen

Xie Zhebang - Normal Egyetem Zeneakadémia, Shanghai

Yang Ming - Központi Konzervatórium Gulangyu Zongoraakadémia, Peking

**4. Díjak**

A zsűri minden kategóriában I., II., és III. díjat, valamint különdíjakat adhat ki.

A verseny abszolút legjobb három versenyzője az "Univerzum" díjat kapja.

A díjak összértéke 6.000 EUR.

**5. Az értékelés szempontjai**

A zsűri a versenyzők teljesítményét max. 100 ponttal jutalmazhatja. A végső pontszám többek között az alábbi szempontok figyelembe vételével alakulhat ki:

a) darabválasztás, repertoár,

b) stílusérzék,

c) hangszerkezelés, hangképzés,

d) technikai felkészültség,

e) ritmus, tempótartás,

f) előadói szabadság,

g) szuggesztivitás,

h) színpadi megjelenés.

**6. Műsoridő**

A kategóriánként előírt műsoridő betartása kötelező! A zsűri fenntartja a jogát annak, hogy a megadott műsoridőt túllépő versenyző produkcióját félbe szakítsa.

**7. Gálahangverseny**

A Gálahangverseny műsora a zsűri javaslata alapján alakul ki. A díjátadási ceremónián való részvétel elvárt, a díj átvételének feltétele. Különösen indokolt esetben a zsűri ez alól felmentést adhat.

**8. Jelentkezés**

a) Jelentkezési határidő: **2019. december 9.**

Ösztöndíj iránti kérelem pályázatok határideje: 2019. november 25.

b) Jelentkezési díj: 80 EUR

Korlátozott számban ösztöndíjra (díj mérséklésre) lehet pályázni.

Az összeget az alábbi számlára kérjük utalni:

**Stichting Chinees Cultuur Muziek en Kunst**

**ABN-AMRO Bank**

**Számlaszám: NL 59 ABNA 0540 229261**

c) A jelentkezés angol nyelven történik, a mellékletben található "Application form" kitöltésével. Csak segítséget nyújt hozzá a magyar nyelvű fordítás, kérjük, ne ezt töltsék ki! A jelentkezés az "Application form" (Jelentkezési lap), valamint a születési adatok hitelességét igazoló dokumentum fénymásolatának elektronikus úton való elküldésével és a jelentkezési díj átutalásával válik érvényessé. Beküldési cím: **accma.eu@163.com**

A jelentkezés elfogadásáról 2019. december 13-ig mailben visszajelzést küldünk.

d) Ha a versenyző bármilyen okból nem jelenik meg a versenyen, a Jelentkezési díj visszatérítését nem igényelheti.

**9. Sorsolás**

A versenyzők fellépési sorrendjét meghatározó sorsolás a verseny előtt két nappal történik. Minden jelentkező sorszámot kap, és a legfiatalabb kínai versenyző fogja kategóriánként kihúzni a kezdő számot. A sorsolás eredményéről és a verseny menetrendjéről január 30-án elektronikus értesítést kapnak a versenyzők.

**10. Audio-video felvétel**

A verseny teljes időtartama alatt a produkcióiról felvétel készül, amely a szervezők tulajdonát képezi. A szervezőknek jogában áll ezeket a felvételeket a digitális térben használni, illetve a média számára rendelkezésre bocsátani. A versenyzők a vágatlan felvételeket a szervezőktől kérésre megkaphatják, de ezt kereskedelmi forgalomba nem hozhatják.

